Foto: FAH



BOŽO PETROV je u intervjuu za Hrvatski radio izjavio kako ne vidi razlog za smjenu šefa SOA-e Dragana Lozančića, čije je razrješenje jučer potpisala Kolinda Grabar Kitarović, zbog povreda Zakona o sigurnosno-obavještajnom sustavu.



Čelnik MOST-a tvrdi kako razrješenje još uvijek nije provedeno.



"Razrješenje se može dogoditi jedino ako su dva potpisa. U ovom trenutku on nije razriješen, predsjednica je učinila korak sa svoje strane. Ja sam obavio razgovor s gospodinom Lozančićem, jer sam se htio upoznati sa svim stvarima. Ne mogu reći da sam primijetio da postoje razlozi zbog kojih on ne bi mogao biti ravnatelj SOA-e", kaže Petrov te dodaje kako će u slučaju Lozančićeve smjene svakako dati svoj prijedlog tko bi ga na toj poziciji mogao naslijediti. Vjeruje kako će Orešković naposlijetku donijeti kvalitetnu odluku.



"Ugodno sam se iznenadio kvalitetama premijera. Znam da ćemo imati mogućnost prijedloga. To je čovjek koji poštuje argumente i znam da će svaku stvar pokušati izvagati, ne donosi nagle odluke. Most će sigurno sudjelovati sa svojim prijedlozima. U ovom trenutku mi ne vidimo razloga za smjenu", rekao je Petrov.

Tekst se nastavlja ispod oglasa